చెన్నై, జనవరి 25 (ఆంధ్రజ్యోతి): లెక్కల్లో చూపని డబ్బును వెలికితీసేందుకు అమలు చేసిన పెద్దనోట్ల రద్దు ఆశించిన ఫలితాలు ఇవ్వకపోవడంతో కేంద్ర ప్రభుత్వం ఈ ఏడాది మార్చి 31లోపు కొత్త రూ.2,000 నోట్లను రద్దు చేసే అవకాశాలున్నాయని అఖిల భారత స్టేట్ బ్యాంక్ అధికారుల సంఘం అధ్యక్షుడు థామస్ ఫ్రాంకో పేర్కొన్నారు. తిరుచ్చిలో బుధవారం ఓ కార్యక్రమంలో పాల్గొన్న థామస్ విలేకరులతో మాట్లాడుతూ.. పెద్ద నోట్ల రద్దుతో సామాన్య ప్రజానీకం తీవ్రంగా నష్టపోయిందని, మధ్య తరగతి ప్రజలు తీవ్ర అవస్థలు పడ్డారని పేర్కొన్నారు. పెద్ద నోట్ల రద్దుపై నల్లకుబేరులకు, కార్పొరేట్ సంస్థలకు ముందుగానే ఉప్పందిందని, దాంతో నల్లధనం పెద్దగా బయటకురాలేదని అన్నారు. రిజర్వ్ బ్యాంక్ను కేంద్రం నిర్వీర్యం చేసిందని ఆయన ఆరోపించారు.
chennai, janavari 25 (aandhrajyoti): lekkallo chuupani dabbunu velikiteesenduku amalu chesina peddanotla raddu aasinchina phalitaalu ivvakapovadamto kendra prabhutvam ee edaadi marchi 31lopu kotta roo.2,000 notlanu raddu chese avakaasaalunnaayani akhila bhaarata state bank adhikaarula sangham adhyakshudu thamas franko perkonnaru. tiruchilo budhavaaram oo kaaryakramamlo palgonna thamas vilekarulatho maatlaadutuu.. pedda notla raddutho saamaanya prajaaneekam teevramgaa nashtapoyindani, madhya taragati prajalu teevra avasthalu paddaarani perkonnaru. pedda notla raddupai nallakuberulaku, carporate samsthalaku mundugaane uppandindani, daamto nalladhanam peddagaa bayatakuraaledani annaru. rizerv byaanknu kendram nirveeryam chesindani aayana aaropinchaaru.